PLAN DE FORMACIÓN 2020–CURSOS EN LIÑA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/05/2020)

No marco do Acordo de formación para o emprego das administracións públicas, con cargo ao crédito existente nas aplicacións orzamentarias da Deputación de Pontevedra e á subvención que conceda a Escola Galega de Administración Pública (EGAP) para o Plan agrupado de formación continua do ano 2020, apróbase mediante resolución presidencial a convocatoria das accións formativas de modalidade en liña para o ano 2020, que se recollen no anexo I e se rexe polas seguintes: Mediante esta disposición convócanse as actividades formativas descritas no anexo I, no que se recolle unha descrición de cada actividade formativa ofertada, as datas de realización e outra información de interese. Persoal da Deputación de Pontevedra e das entidades que se adheriron ao Plan agrupado de formación continua: os concellos de Agolada, Arbo, Baiona, Barro, Bueu, Caldas de Reis, Cambados, Campo Lameiro, Cangas, A Cañiza, Catoira, Cerdedo-Cotobade, Covelo, Crecente, Cuntis, Dozón, A Estrada, Forcarei, Fornelos de Montes, O Grove, A Guarda, A Illa de Arousa, A Lama, Lalín, Marín, Meaño, Meis, Moaña, Mondariz, Mondariz-Balneario, Moraña, Mos, Nigrán, As Neves, Oia, Pazos de Borbén, Poio, Ponteareas, Ponte Caldelas, Pontecesures, O Porriño, Portas, Redondela, Ribadumia, Rodeiro, O Rosal, Salceda de Caselas, Salvaterra de Miño, Sanxenxo, Silleda, Soutomaior, Tomiño, Tui, Valga, Vila de Cruces, Vilaboa, Vilagarcía de Arousa e Vilanova de Arousa; a Mancomunidade do Salnés, a Mancomunidade do Val Miñor, a Escola de Enfermería e Terra de Sanxenxo. As actividades formativas levaranse a cabo nas datas detalladas no anexo. No caso de que resulte preciso realizar algún cambio nas datas indicadas na programación comunicarase con antelación suficiente. Para as actividades formativas o alumnado deberá dispoñer dun equipo que teña a configuración técnica necesaria en cada caso para a súa realización.4.1. Poderá participar nas accións formativas o persoal da Deputación de Pontevedra e das entidades que se adheriron ao Plan agrupado de formación continua que se atope en servizo activo, ou o persoal que estea gozando dun permiso por parto, adopción ou acollemento, tanto preadoptivo coma permanente ou simple, por adopción internacional ou en situación de excedencia por coidado de fillas, fillos e outros familiares, segundo se establece nos artigos 121.6 e 176.7 da Lei 2/2015, de 29 de abril, de emprego público de Galicia.4.2. Non poderá participar nunha actividade formativa a persoa que ao inicio do curso se atope en situación de incapacidade temporal. Neste caso quedará automaticamente excluída da relación de persoas aspirantes seleccionadas. No caso de modificarse esta circunstancia deberá notificarllo por escrito ao Servizo de Recursos Humanos e Formación da Deputación para que os seus datos sexan actualizados, cubrir a vacante e evitar a penalización, que suporía non admitila en ningunha outra actividade formativa no transcurso da convocatoria actual nin da seguinte, nin lle expedir o diploma correspondente.4.3. A falsidade ou a ocultación de datos implicará a exclusión automática dos cursos solicitados desde a data na que se detecte este feito e a imposibilidade de participar noutro durante a convocatoria actual e a seguinte.4.4. É obrigatorio que a persoa interesada, unha vez que reciba a notificación de admisión no curso, confirme a súa asistencia no correo electrónico formacion@depo. gal. No caso de que decida non asistir deberá comunicarlle a súa renuncia ao Servizo de Recursos Humanos e Formación polo menos cun día hábil de antelación á data de inicio do curso. De non o facer así, tras coñecerse esta circunstancia, agás causa xustificada debidamente valorada, a persoa seleccionada non será admitida en ningunha outra actividade formativa no transcurso da convocatoria actual nin da seguinte. Non se dará por confirmada a asistencia sen aviso previo da persoa interesada no tempo estipulado. As prazas que non sexan confirmadas outorgaránselles ás seguintes persoas admitidas. A renuncia fóra de prazo ou o abandono das actividades sen causa xustificada documentalmente comportarán unha valoración negativa das solicitudes que se realicen durante a convocatoria actual e a seguinte despois de coñecer o feito, salvo que non se cubra o número mínimo de prazas para levar a cabo a acción formativa solicitada. As solicitudes presentaranse obrigatoriamente por vía electrónica a través do formulario normalizado, dispoñible na sede electrónica da Deputación de Pontevedra (https://sede.depo. gal), de acordo co establecido no artigo 14.2 da Lei 39/2015, de 1 de outubro, do procedemento administrativo común das administracións públicas (LPACAP). No caso de achegar a solicitude de forma presencial requiriráselle que a emende mediante a súa presentación electrónica. Para estes efectos considerarase como data de presentación da solicitude aquela na que se realice a emenda. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). Só se poderá solicitar ata tres accións formativas de modalidade en liña por semestre; a cada persoa interesada concederáselle un máximo de dous cursos por semestre. O prazo de inscrición comezará a partir do día seguinte ao da publicación destas bases no Boletín Oficial da Provincia de Pontevedra (BOPPO) e rematará dez días antes do comezo da acción formativa. Co obxectivo de acreditar a condición de persoal da Deputación de Pontevedra ou das entidades locais adheridas ao Plan agrupado de formación continua consultaranse automaticamente os datos incluídos nos seguintes documentos elaborados polas administracións públicas: - Certificado de vida laboral das persoas solicitantes No caso de que as persoas interesadas se opoñan a esta consulta deberán indicalo no cadro habilitado no formulario de inicio e achegar o documento correspondente. No suposto de imposibilidade material de obter o documento o órgano competente poderá requirirlle á persoa interesada a súa presentación ou, no seu defecto, a acreditación por outros medios dos requisitos aos que se refire o documento, con anterioridade á formulación da proposta de resolución. Non se tramitará ningún curso no que as confirmacións de asistencia non superen o 80 % das prazas asignadas. Nese caso a institución provincial reserva o dereito de aprazar ou anular as accións formativas. As persoas participantes seleccionaranse segundo os seguintes criterios: A Deputación reserva a facultade de interpretar e resolver as incidencias que poidan xurdir no desenvolvemento dos cursos, así como de aprazalos ou cancelalos se o escaso número de solicitudes non xustifica a súa realización. Esta institución tamén reserva o dereito a comunicar as modificacións efectuadas en cada acción formativa. As actividades formativas certificaranse cun diploma de aproveitamento. Para obtelo será obrigatorio realizar o 100 % dos módulos e as avaliacións correspondentes. Non se expedirán diplomas, certificados nin xustificantes de asistencia se non se superou o curso completo. O diploma remitirase ao centro de traballo. En ningún caso se emitirán duplicados de diplomas, pero será posible obter unha certificación que acredite que se superou a acción formativa. Os datos persoais recadados neste procedemento serán tratados pola Deputación de Pontevedra, en calidade de órgano responsable, coa finalidade de xestionar este procedemento, verificar os datos e os documentos que a persoa interesada declare na súa solicitude para comprobar a súa exactitude e levar a cabo todas as actuacións administrativas que, no seu caso, deriven. A lexitimación para o tratamento baséase no cumprimento dunha tarefa en interese público ou o exercicio de poderes públicos, segundo as normas de rango legal recollidas no apartado “normativa aplicable”, dispoñible na ficha de procedemento en https://sede.depo. gal. Os datos persoais obtidos neste procedemento comunicaránselles ás administracións públicas no exercicio das súas propias competencias ou cando sexa necesario para que a cidadanía poida acceder de forma integral á información relativa a unha materia. As persoas interesadas poderán acceder, rectificar e suprimir os seus datos, así como exercitar outros dereitos ou revogar o seu consentimento, segundo o previsto en https://depo.gal/proteccion-de-datos/exercicio-de-dereitos.Pontevedra, a 27 de abril de 2020 O deputado delegado das áreas de Presidencia, O secretario Carlos López Font Carlos Cuadrado Romay